title: Σχεδιασμός συστήματος "Πληρώνω όσο Πετώ" για τη πόλη των Χανίων

title:  Designing a "Pay As You Throw" system for the town of Chania
Creators: name: Αυξεντιου Λουκης
Publisher: name: Technical University of Crete
Year: 2024

description: Ο διαρκώς εξελισσόμενος τομέας της διαχείρισης αποβλήτων, βρίσκεται στο προσκήνιο της μετάβασης της Ευρωπαϊκής Ένωσης προς τη κυκλική οικονομία και ένα πιο περιβαλλοντικά υπεύθυνο μέλλον. Οι νέες οδηγίες της ΕΕ που αφορούν τη διαχείριση αποβλήτων περιλαμβάνουν την εφαρμογή του συστήματος «Πληρώνω όσο Πετώ», ΠΟΠ (Pay As You Throw, PAYT) από τα κράτη μέλη, το οποίο βασίζεται στην Αρχή «Ο Ρυπαίνων Πληρώνει» της Ευρωπαϊκής Περιβαλλοντικής Πολιτικής. Η μελέτη αυτή ασχολείται με την αξιολόγηση του υπάρχοντος συστήματος στον Δήμο Αγλαντζιάς, στην Κύπρο και των αποτελεσμάτων της εφαρμογής του, στην εισήγηση προτάσεων για την βελτίωσή του και στη συνέχεια τον σχεδιασμό ενός ανάλογου συστήματος ΠΟΠ για τον Δήμο Χανίων, στην Ελλάδα. Μέσω του συστήματος «Πληρώνω όσο Πετώ», το συνολικό κόστος της διαχείρισης αποβλήτων μεταβιβάζεται στους πολίτες του δήμου που το εφαρμόζει, παρέχοντας την ίδια στιγμή οικονομικά κίνητρα για την διαλογή στη πηγή των σύμμεικτων αποβλήτων, των ανακυκλώσιμων υλικών και των οργανικών αποβλήτων, μειώνοντας τις ποσότητες των σύμμεικτων αποβλήτων που οδηγούνται προς επεξεργασία και παράλληλα το κόστος των υπηρεσιών για τις οποίες χρεώνονται από την Τοπική Αρχή. Την ίδια στιγμή, το ποσό που θα καταβάλλουν οι πολίτες, φανερώνει πιθανά προβλήματα που υπάρχουν στο σύστημα διαχείρισης αποβλήτων επιτρέποντας μεγαλύτερη οικονομική διαφάνεια, αφού το κάθε στάδιο του κοστολογείται ξεχωριστά καταδεικνύοντας πιθανά σφάλματα ή αστοχίες, την έλλειψη εξειδικευμένου εξοπλισμού ή/και εγκαταστάσεων και την ανάγκη για πρόσθετες διαδικασίες. Η μελέτη βασίζεται σε δεδομένα που προέρχονται από την ΔΕΔΙΣΑ, την αρμόδια εταιρία για τη διαχείριση αποβλήτων στο Δήμο Χανίων. Τα δεδομένα αυτά χρησιμοποιήθηκαν για την εκτίμηση των παραγόμενων ποσοτήτων για τα έτη 2025-2027, την δημιουργία σεναρίων μείωσης των σύμμεικτων αποβλήτων και αύξησης των ανακυκλώσιμων υλικών που συλλέγονται και εν τέλη το ετήσιο τέλος που επωμίζονται τα νοικοκυριά, ανάλογα με το σύστημα χρέωσης που εφαρμόζεται. Το πρώτο σύστημα χρέωσης, συγκεντρώνει τα δημοτικά τέλη στο κόστος προπληρωμένων σακουλιών ενώ το δεύτερο αποτελεί ένα σύστημα δυαδικής χρέωσης, που αποτελείται από ένα ποσοστό των δημοτικών τελών το οποίο συμπληρώνεται από το κόστος της προπληρωμένης σακούλας. Ακόμα, στη μελέτη προτείνεται ένα καινοτόμο σύστημα εξισορρόπησης του κόστους διαχείρισης αποβλήτων για το δυαδικό σύστημα, υπολογίζοντας το κόστος της προπληρωμένης σακούλας και το αντίστοιχο ποσό του δημοτικού τέλους. Επιπρόσθετα, στη μελέτη υπολογίζονται τα έσοδα που προκύπτουν από την πώληση των ανακυκλώσιμων υλικών και του εδαφοβελτιωτικού που παράγεται στην ΟΕΔΑ Χανίων από τη ξεχωριστή συλλογή των πράσινων αποβλήτων και τα ανατροφοδοτεί πίσω στο σύστημα μειώνοντας το συνολικό κόστος διαχείρισης αποβλήτων. Τέλος, η μελέτη παραθέτει κατευθυντήριες γραμμές για την οργάνωση, εφαρμογή και παρακολούθηση του συστήματος «Πληρώνω όσο Πετώ» στη πόλη των Χανίων όπως επίσης και προτάσεις για την βελτίωση του υπάρχοντος συστήματος διαχείρισης αποβλήτων.
description: Waste management is a continuously evolving sector as it is at the forefront of the EU transition to a Circular Economy and a more environmentally responsible future. The new EU directive imposes the implementation of “Pay As You Throw” (PAYT) system by the member states based on “The Polluter Pays” Environmental Policy principle. This study evaluates the PAYT system implemented in the municipality of Aglantzia (Cyprus) and designs an economically viable PAYT system for the city of Chania (Greece). Through the implementation of the PAYT system, the total cost of waste management is passed on to the municipality’s residents, while providing financial incentives to encourage the separate collection of mixed waste, organic waste and recyclable materials, to reduce the amount of comingled waste sent for landfilling and thus reduce the overall cost of waste management services. At the same time, the fee amount (charge) is optimized for increased financial transparency as the cost of each individual step is calculated, making it easier to identify any problems, miscalculations, ineffectiveness of equipment, machinery, processes or facilities. The waste management data obtained by DEDISA (local waste management authority) are used to calculate the projected amount of waste generated in the next three years (2025-2027), to create scenarios for the reduced quantity of collected mixed waste and the increased amount of recyclable materials, while estimating the yearly fee each household should pay for waste management. Two charge scenarios are analyzed: (1) the first scenario incorporates the municipal fee in its entirety to a prepaid bag (volume-based charge) and (2) the second scenario is a dual charge system including a partial municipality fee and an additional volume-based charge through the cost of prepaid bags. The study proposes an innovative solution for streamlining yearly waste management costs utilizing IT, extracting the cost of prepaid bag and municipal fee for both the dual charge system and the prepaid bag system. The study also incorporates the income generated from the sales of collected recyclable materials and the compost produced from separately collected biowaste to the overall waste management cost, reducing the municipal fee. Finally, the study provides guidelines for organizing, promoting and monitoring the implementation of the PAYT system in the city of Chania.